4. ΝΟΜΟΣ υπ' αριθ. 1751 της 1/9 Φεβρ. 1988 (ΦΕΚ Α΄ 26) Κύρωση Πρωτοκόλλου τροποποιητικού της Σύμβασης Ραμσάρ 1971 για την προστασία των διεθνούς ενδιαφέροντος υγροτόπων ιδίως ως υγροβιοτόπων. Άρθρο Πρώτο.-Κυρώνεται και έχει την ισχύ που ορίζει το άρθρ. 28 παρ. 1 του Συντάγματος το Πρωτόκολλο που τροποποιεί τη Σύμβαση Ραμσάρ του 1971 για την προστασία των διεθνούς ενδιαφέροντος υγροτόπων ιδία ως υγροβιοτόπων που υπογράφηκε στο Παρίσι στις 3 Δεκ. 1982 και του οποίου το κείμενο σε πρωτότυπο στην αγγλική γλώσσα και σε μετάφραση στην ελληνική έχει ως εξής: Άρθρ.1.-(Προσθέτεται άρθρ. 10β στη σύμβαση που κυρώθηκε από το Ν.Δ. 191/1974, ΦΕΚ-Α-350, ανωτ. αριθ. 1). Άρθρ.2.-(Αντικαθίσταται φράση στο ακροτελεύτιο άρθρο μετά το άρθρ. 12 της Σύμβασης που κυρώθηκε από το Ν.Δ. 191/Ι974, ΦΕΚ-Α-350, ανωτ. αριθ. 1). Άρθρ.3.-Το αναθεωρημένο κείμενο της αρχικής γαλλικής απόδοσης της Σύμβασης προσαρτάται ως παράρτημα στο παρόν Πρωτόκολλο. Άρθρ.4.-Το παρόν Πρωτόκολλο είναι ανοικτό για υπογραφή στην έδρα της UNESCO στο Παρίσι από τις 3 Δεκ. 1982. Άρθρ.5.-1.Κάθε κράτος που αναφέρεται στο άρθρ. 9 παρ. 2 της Σύμβασης μπορεί να γίνει συμβαλλόμενο μέρος στο παρόν Πρωτόκολλο με α)υπογραφή χωρίς επιφύλαξη επικύρωσης, αποδοχής, ή έγκρισης, β)υπογραφή με επιφύλαξη επικύρωσης, αποδοχής ή έγκρισης, ακολουθούμενη από επικύρωση, αποδοχή ή έγκριση, γ)προσχώρηση. 2.Η επικύρωση, αποδοχή, έγκριση ή προσχώρηση πραγματοποιούνται με την κατάθεση εγγράφου επικύρωσης, αποδοχής, έγκρισης ή προσχώρησης στο Γενικό Διευθυντή του Εκπαιδευτικού, Επιστημονικού και Πολιτιστικού Οργανισμού των Ηνωμένων Εθνών (εφεξής αναφερόμενος ως "ο θεματοφύλακας"). 5.Κάθε κράτος που γίνεται συμβαλλόμενο μέρος στη Σύμβαση μετά την έναρξη ισχύος του παρόντος πρωτοκόλλου, θεωρείται ως μέλος της Σύμβασης, όπως τροποποιείται με το παρόν Πρωτόκολλο, εφ' όσον δεν εξέφρασε διαφορετική πρόθεση κατά την κατάθεση του εγγράφου στο οποίο αναφέρεται το άρθρ. 9 της Σύμβασης. 4.Κάθε κράτος που γίνεται συμβαλλόμενο μέρος στο παρόν Πρωτόκολλο, χωρίς να είναι συμβαλλόμενο μέρος στη Σύμβαση, θεωρείται (συμβαλλόμενο) μέρος στη Σύμβαση, όπως τροποποιείται με το παρόν πρωτόκολλο, από την ημερομηνία που τέθηκε σε ισχύ το παρόν Πρωτόκολλο σ' εκείνο το κράτος. Άρθρ.6.-1.Το παρόν Πρωτόκολλο τίθεται σε ισχύ την πρώτη ημέρα του τέταρτου μήνα μετά την ημερομηνία κατά την οποία τα δύο τρίτα των κρατών,   που είναι συμβαλλόμενα μέρη στη Σύμβαση την ημερομηνία κατά την οποία το παρόν Πρωτόκολλο ανοίγεται για υπογραφή, το έχουν υπογράψει χωρίς επιφύλαξη επικύρωσης, αποδοχής ή έγκρισης, ή το έχουν επικυρώσει, αποδεχτεί ή εγκρίνει ή έχουν προσχωρήσει σ' αυτό. 2.Όσον αφορά τα κράτη που γίνονται συμβαλλόμενα μέρη στο παρόν Πρωτόκολλο κατά τον τρόπο που περιγράφεται στις παρ. 1 και 2 του άρθρ. 5 παραπάνω, μετά την έναρξη της ισχύος του, το παρόν Πρωτόκολλο τίθεται σε ισχύ κατά την ημερομηνία υπογραφής του χωρίς επιφύλαξη για την επικύρωση, αποδοχή ή έγκριση ή της επικύρωσης, αποδοχής ή έγκρισής του ή της προσχώρησης σ' αυτό. 3.Όσον αφορά τα κράτη που γίνονται συμβαλλόμενα μέρη στο παρόν Πρωτόκολλο κατά τον τρόπο που περιγράφεται στις παρ. 1 και 2 του άρθρ. 5 παραπάνω, κατά την περίοδο μεταξύ της ημερομηνίας κατά την οποία το παρόν Πρωτόκολλο είναι ανοικτό για υπογραφή και της ημερομηνίας έναρξης ισχύος του, το παρόν Πρωτόκολλο τίθεται σε ισχύ κατά την ημερομηνία που ορίζεται στην παρ. 1 του παρόντος άρθρου. Άρθρ.7.-1.Το πρωτότυπο κείμενο του παρόντος Πρωτοκόλλου στις γλώσσες αγγλική και γαλλική, που καθεμιά απόδοση είναι εξ ίσου αυθεντική, κατατίθεται στο θεματοφύλακα. Ο θεματοφύλακας διαβιβάζει κυρωμένα αντίγραφα καθεμιάς από αυτές τις αποδόσεις σε όλα τα κράτη που έχουν υπογράψει το παρόν Πρωτόκολλο ή έχουν καταθέσει έγγραφα προσχώρησης σ' αυτό. 2.Ο Θεματοφύλακας ενημερώνει όλα τα συμβαλλόμενα μέρη της Σύμβασης και όλα τα κράτη που έχουν υπογράψει και προσχωρήσει στο παρόν Πρωτόκολλο το συντομότερο δυνατό για: α)τις υπογραφές του παρόντος Πρωτοκόλλου, β)την κατάθεση εγγράφων επικύρωσης, αποδοχής ή έγκρισης του παρόντος Πρωτοκόλλου, γ)την κατάθεση εγγράφων προσχώρησης στο παρόν Πρωτόκολλο, δ)την ημερομηνία έναρξης ισχύος του παρόντος Πρωτοκόλλου. 3.Όταν το παρόν Πρωτόκολλο τεθεί σε ισχύ, ο Θεματοφύλακας θα φροντίσει για την καταχώρησή του στη Γραμματεία των Ηνωμένων Εθνών, σύμφωνα με το άρθρ. 102 του Χάρτη. Σε πίστωση των παραπάνω, οι υπογράφοντες κατάλληλα εξουσιοδοτημένοι για τον σκοπό αυτόν, υπέγραψαν το Πρωτόκολλο αυτό. Παρίσι, 3 Δεκ. 1982 Άρθρο δεύτερο.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, του δε Πρωτοκόλλου μετά την ολοκλήρωση των προϋποθέσεων που προβλέπονται στο άρθρ. 6 παρ. 2 αυτού. Με Ανακοίνωση του Υπουργού Εξωτερικών της 12/21 Ιουλ. 1988 (ΦΕΚ Α΄ 159), το άνω Πρωτόκολλο τέθηκε σε ισχύ στις 2 Ιουν. 1988. (Αντί για τη σελ. 386,515(γ)Σελ. 386,515(δ) Τεύχος 1268-Σελ. 115 Συμφωνίες Προστασίας του Περιβάλλοντος 40.Γ.μ.4 167